Xikongomelo xa ti-benefit ta vutswedyana i ku pfuneta munhu loyi a nghenisa mali eka nkwama loyi a faneleke hi nkarhi wa ku va na khwiri na loko se a velekeni.
Xikombelo xi fanele ku endliwa hi xihatla eka ku sungula ka livhi ya matheniti kumbe ku nga si hela tin'hweti ta ntsevu endzhaku ka loko n'wana a velekiwile.
Munhu loyi a nghenisaka mali eka nkwama u fanele ku va a amukela muholo wa le hansi ka mpimo lowu nga vekiwa loko a ri eka matheniti.
Hi ku landza ti-credit ta masiku lama a nga wa hlengeleta, ti-benefit ti ta hakeriwa ku fikela eka nkarhi wa masiku ya 121.
Loko a kuma n'wana wo lovela endzeni kumbe ku lova loko a velekiwa , u ta hakeleriwa ku fikela eka mavhiki ya ntsevu.
Ku fanele ku nyiketiwa xitifiketi xa dokodela lexi tiyisaka leswaku u na khwiri/kumbe u velekile.
Khumbana na senthara ya ta mintirho ku kuma tifomo leti faneleke.
Tata no tlherisela tifomo leti faneleke na xitifiketi xa dokodela eka senthara ya ta mintirho.
Famba na dokumende ya vutitivisi ya tinomboro ta 13 na tikhodi ta mitshalatshala.
Tsundzuka leswaku u nyiketa vuxokoxoko lebyi nga byona hi ntiyiso bya bangi tani hi laha byi nga tiyisiwa hi bangi ya wena.
Loko se u kumile tidokumende leti faneleke hinkwato, va UIF va tshembisa ku langutana na xikombelo no hetisa hi xona eka mavhiki ya ntsevu.